
545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A   NR. 196
din 19 decembrie 2013
privind rectificarea bugetului de venituri şi cheltuieli

al S.C. Apa Termic Transport S.A. Sighişoara pe anul 2013

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26964/06.12.2013, calitate conferita de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările si completările ulterioare;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apa Termic Transport S.A. Sighişoara;

Ţinând cont de solicitarea S.C. Apa Termic Transport S.A. Sighişoara nr. 2452/06.12.2013  cu privire la rectificarea bugetului de venituri şi cheltuieli pe anul 2013;

Având în vedere prevederile Legii nr. 273/2006 privind finanţele publice locale, cu modificările şi completările ulterioare şi ale O.G. nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară; 

Având în vedere prevederile Ordonanţei de Urgenţă a Guvernului nr. 79/2008 privind măsuri economico-financiare la nivelul unor operatori economici, cu modificările şi completările ulterioare;

Având în vedere prevederile Ordinului Ministerului Finanţelor Publice nr. 214/15.02.2013 privind aprobarea formatului şi structurii bugetului de venituri şi cheltuieli întocmit de către unii operatori economici, precum şi a anexelor de fundamentare a acestuia, modificat prin Ordinul Ministerului Finanţelor Publice nr. 348/18.03.2013 şi Rectificarea nr. 348 publicată în Monitorul Oficial al Romaniei nr. 200/09.04.2013;
Ţinând cont de Hotărârea Consiliului Local Sighişoara nr. 59/25.04.2013 privind aprobarea bugetului de venituri şi cheltuieli al S.C. Apa Termic Transport S.A. Sighişoara pe anul 2013;

Vazând Raportul de specialitate al S.C. Apa Termic Transport S.A. Sighişoara, înregistrat cu nr. 26963/06.12.2013, prin care se fundamentează şi se propune spre aprobare rectificarea bugetului de venituri şi cheltuieli al societatii pe anul 2013, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
In temeiul prevederilor art. 36 alin. (2) lit. “a”, alin. (3) lit. “c”, alin. (6) lit. “a”, pct.19 şi alin. (9), art. 45 alin. (2) şi a art. 115 alin. (1) lit. “b” din Legea administratiei publice locale nr. 215/2001, republicata, cu modificarile si completarile ulterioare,
H O T Ă R  Ă Ş T E:

Art.1.
Se aprobă rectificarea bugetului de venituri şi cheltuieli pe anul 2013 al S.C. Apa Termic Transport S.A. Sighişoara, elaborat în baza Ordinului Ministerului Finanţelor Publice nr. 214/15.02.2013, modificat prin Ordinul Ministerului Finanţelor Publice nr. 348/18.03.2013,  cu suma de 5.576.596 lei la venituri şi 5.457.149 lei la cheltuieli, respectiv un rezultat brut de 119.447 lei, conform anexelor nr. 1 - 10, care fac parte integrantă din prezenta hotărâre.
Art.2.
Se aprobă indicatorii de performantă, conform contractului de mandat al directorului S.C. Apa Termic Transport S.A. Sighişoara, potrivit anexei nr. 11, care face parte integrantă din prezenta hotărâre.
Art.3.
 Cu ducerea la îndeplinire a prevederilor prezentei hotărâri se încredintează directorul S.C. Apa Termic Transport S.A. Sighişoara, domnul Oprea Mircea Ţonu.
Art.4. Prin grija secretarului municipiului Sighisoara prezenta hotărâre va fi comunicată, în termenul prevăzut de lege, Primarului municipiului, Prefectului Judetului Mureş si se va aduce la cunostinta publică, prin publicarea pe pagina de internet la adresa www.sighisoara.org.ro
PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 2 ex. S.C. Apa Termic Transport S.A.
 8 ex. 
A.F./G.V.
